48. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ. Οικ. 16294 της 5/4 Δεκ. 1984 (ΦΕΚ Β΄ 851) Ιδιαίτερες ιατρικές αμοιβές επιστημονικού προσωπικού νοσηλ. ιδρυμάτων Α.Ε.Ι. και Πανεπιστημιακών Κλινικών. Έχοντας υπόψη: 1.Τις διατάξεις: α)Της παρ. 3 του άρθρ. 5 του Ν.Δ. 3623/1956 «περί κατωτάτων ορίων ιατρικής αμοιβής και συνθηκών εργασίας των ιατρών» (ΦΕΚ 277/56 τ.Α΄). β)Της παρ. 5 του άρθρ. 17 του Νόμ. 3796/57 «περί διαβαθμίσεως και εντάξεως προσωπικού κλπ.» (ΦΕΚ 251/1957 τ.Α΄). γ)Των άρθρ. 13,35 και 45 του Νόμ. 1268/1982 «για τη δομή και λειτουργία των Ανωτάτων εκπαιδευτικών Ιδρυμάτων». δ)Των παρ. 3 άρθρ. 6 και 2 άρθρ. 37 του Νόμ. 1397/1983 «ΕΘΝΙΚΟ ΣΥΣΤΗΜΑ ΥΓΕΙΑΣ» (Φ. 143/83 τ.Α΄). 2.Την Α3/6488/6.5.1980 απόφαση «περί καθορισμού της ιδιαιτέρας αμοιβής του επιστημονικού προσωπικού των Νοσηλευτικών Ιδρυμάτων». 3.Την 701/ερ.63/84/6.8.84, γνωμοδότηση της Νομικής Δ/νσης του Υπουργείου, αποφασίζουμε: 1.Μέχρι την έκδοση και εφαρμογή των Π.Δ/των που προβλέπονται από το άρθρ. 13, την παρ. του άρθρ. 35 και την παρ. 19 του άρθρ. 45 του Νόμ. 1268/1982» για τη δομή και λειτουργία των Ανωτάτων Εκπαιδευτικών Ιδρυμάτων και του άρθρ. 37 του Νόμ. 1397/83 «Εθνικό Σύστημα Υγείας», από προβλεπόμενες από την Α3/6488/6.5.1980 απόφαση ιδιαίτερες αμοιβές του επιστημονικού προσωπικού των Νοσηλευτικών ιδρυμάτων, που καταβάλλονται από τους νοσηλευομένους ή τους ασφαλιστικούς τους φορείς, στα Νοσοκομεία των Ανωτάτων Εκπαιδευτικών Ιδρυμάτων και στις Πανεπιστημιακές κλινικές των λοιπών Νοσηλευτικών ιδρυμάτων, περιέρχονται στους Καθηγητές, Αναπληρωτές Καθηγητές, Επίκουρους Καθηγητές, Λέκτορες και τους υπηρετούντες στα Νοσοκομεία αυτά κλινικές, Δ/ντές και Επιμελητές μη Πανεπιστημιακούς. 2.Η κατανομή της ιδιαίτερης αμοιβής μεταξύ του ως άνω επιστημονικού προσωπικού κάθε έδρας, κλινικής ή εργαστηρίου, θα γίνεται ως εξής: α)Επί του ποσού των αμοιβών του Καθηγητού θα παίρνουν: 1)Το 85% κάθε Αναπληρωτής Καθηγητής και ο κάθε τυχόν υπηρετών Δ/ντής μη Πανεπιστημιακός. 2)Το 70% ο κάθε Επίκουρος Καθηγητής. 3)Το 60% ο κάθε Λέκτορας και ο κάθε Επιμελητής που τυχόν υπηρετεί. 4)Το 35% ο κάθε ειδικευμένος βοηθός, για το μεταβατικό στάδιο μέχρι να γίνει Λέκτορας. 3.Κατά τα λοιπά, εφαρμόζεται η Α3γ/6488/ 6.5.1980 απόφαση (εκτός του άρθρ. 12). 